**შრომითი ხელშეკრულება**

ქ. ---------- „--“ ------------ 20---- წ.

**მუხლი 1. ხელშეკრულების მხარეები**

ჩვენ, ქვემო ხელის მომწერნი, ერთის მხრივ ---------- წარმომადგენელი დირექორის სახით ------------ პირადი ნომერი ----------- (შემდგომში - დამსაქმებელი) და მეორეს მხრივ, მოქალაქე ----------- პირადი ნომერი -----------, მცხოვრები ---------- (შემდგომში - დასაქმებული) ვდებთ შრომით ხელშეკრულებას (შემდგომში - ხელშეკრულება) შემდეგზე:

**მუხლი 2. ხელშეკრულების საგანი**

2.1. დამსაქმებელი მოქმედებს რა კანონმდებლობით მინიჭებული უფლებამოსილებით, იღებს სამუშაოზე დასაქმებულს ----------- თანამდებობაზე, ხოლო დასაქმებული თანახმაა განახორციელოს საქართველოს კანონმდებლობის, დაწესებულების შინაგანაწესის, სტრუქტურული ერთეულის დებულების მიხედვით ამ თანამდებობით განსაზღვრული შრომითი საქმიანობა.

2.2. წინამდებარე ხელშეკრულება არეგულირებს დამსაქმებელსა და დასაქმებულს შორის შრომით და პროფესიულ ურთიერთობებს.

2.3. ხელშეკრულების მხარეების უფლებები და მოვალეობები რეგულირდება წინამდებარე ხელშეკრულებით, საქართველოს კანონმდებლობით, დაწესებულების შინაგანაწესითა და დაწესებულებაში მოქმედი სხვა აქტებით.

**მუხლი 3. ხელშეკრულების მოქმედების ვადა და ძალაში შესვლის პირობები**

3.1. ხელშეკრულების მოქმედების ვადაა ------- თვე.

3.2. ხელშეკრულება ძალაში შედის ხელმოწერისთანავე.

3.3. მუშაობის დაწყების თარიღი განისაზღვრება წინამდებარე შრომითი ხელშეკრულების ძალაში შესვლის დღიდან.

**მუხლი 4. დამსაქმებლის უფლებები და მოვალეობები**

**4.1. დამსაქმებელს უფლება აქვს:**

4.1.1. დაადგინოს შრომის შინაგანაწესი და მოსთხოვოს მისი შესრულება დასაქმებულს;

4.1.2. დააზუსტოს შრომითი ხელშეკრულებით გათვალისწინებული სამუშაოს შესრულების ცალკეული გარემოებები, რომლებიც არსებითად არ ცვლის ხელშეკრულების პირობებს;

4.1.3. კანონით განსაზღვრულ შემთხვევებში, დაავალოს დასაქმებულს ზეგანაკვეთური სამუშაოს შესრულება;

4.1.4. კანონმდებლობის ფარგლებში წაახალისოს დასაქმებული და მის მიმართ გამოიყენოს წახალისების ღონისძიებები;

4.1.5. საკანონმდებლო ცვლილებების შესაბამისად მოახდინოს აუცილებელი კორექტირებები დამსაქმებლისა და დასაქმებულის შრომით ურთიერთობებში;

4.1.6. მონიტორინგი გაუწიოს დასაქმებულის მიერ ფუნქცია-მოვალეობების შესრულებას.

**4.2. დამსაქმებელი ვალდებულია:**

4.2.1.დამსაქმებელი ვალდებულია უზრუნველყოს დასაქმებული სიცოცხლისა და ჯანმრთელობისთვის მაქსიმალურად უსაფრთხო და ჯანსაღი, არადისკრიმინაციული თანასწორი სამუშაო გარემოთი.

4.2.2. უზრუნველყოს დასაქმებულის შრომის ანაზღაურება;

4.2.3. მუდმივად იზრუნოს სამუშაო პირობების გაუმჯობესებაზე;

4.2.4. შექმნას სათანადო პირობები დასაქმებულის პროფესიული განვითარებისათვის;

4.2.5.დასაქმებულის მოთხოვნის შემთხვევაში, გასცეს ცნობა დასაქმების შესახებ, რომელიც მოიცავს მონაცემებს შესრულებული სამუშაოს, შრომის ანაზღაურების, შრომითი ხელშეკრულების მოქმედების ვადის თაობაზე;

4.2.6. გააცნოს დასაქმებულს დაწესებულებაში მოქმედი ნორმები, შინაგანაწესი, შრომის უსაფრთხოების წესები და სხვა საჭირო დოკუმენტაცია, ხოლო ცვლილებებისა და დამატებების შემთხვევაში, გააცნოს აღნიშნული ცვლილებები.

**მუხლი 5. დასაქმებულის უფლებები და მოვალეობები**

**5.1. დასაქმებულს უფლება აქვს:**

5.1.1. მოითხოვოს სამუშაოს შესასრულებლად შესაბამისი პირობების შექმნა;

5.1.2.ხელშეკრულებით გათვალისწინებული ოდენობითა და პირობებით მოითხოვოს და მიიღოს შესაბამისი შრომის ანაზღაურება;

5.1.3. ისარგებლოს დასვენებით სამუშაო დღის განმავლობაში, დასვენებისა და უქმე დღეებში, აგრეთვე ყოველწლიური ანაზღაურებადი და ანაზღაურების გარეშე შვებულებით წინამდებარე ხელშეკრულების, დაწესებულების შინაგანაწესისა და მოქმედი კანონმდებლობის შესაბამისად.

5.1.4. მიიღოს სრული ინფორმაცია შრომითი ურთიერთობებისას მისი უფლებრივი მდგომარეობის შესახებ;

5.1.5. მოითხოვოს შრომითი ხელშეკრულებით განსაზღვრული პირობების შესრულება;

**5.2. დასაქმებული ვალდებულია:**

5.2.1. პირადად, ჯეროვნად და კეთილსინდისიერად შეასრულოს მისი თანამდებობის შესაბამისი სამუშაო;

5.2.2. დაიცვას დამსაქმებლის კანონიერი მითითებები;

5.2.3. შეასრულოს საქართველოს კანონმდებლობით, დაწესწბულებაში მოქმედი აქტებითა და წინამდებარე ხელშეკრულებით გათვალისწინებული ვალდებულებები, დაიცვას დაწესებულების იმიჯი;

5.2.4. დაუყონებლივ აცნობოს დამსაქმებელს ნებისმიერი გარემოების შესახებ, რომელმაც შეიძლება ხელი შეუშალოს მას სამუშაოს შესრულებაში ან საფრთხე შეუქმნას დამსაქმებლის ან მესამე პირის ინტერესებს;

5.2.5. გაუფრთხილდეს სამსახურებრივი მოვალეობის შესასრულებლად საჭირო, მისთვის დამსაქმებლის მიერ სარგებლობაში გადაცემულ მატერიალურ ფასეულობებს;

5.2.6. არ გათქვას კონფიდენციალური ინფორმაცია, რომელიც მისთვის ცნობილი გახდა სამსახურებრივი მოვალეობის შესრულების დროს.

5.2.7. სამუშაო ადგილზე გამოცხადების შემთხვევაში, დაიცვას შრომის უსაფრთხოების წესები, საკუთარი და გარშემომყოფი ადამიანების სიცოცხლესა და ჯანმრთელობისთვის საფრთხის თავიდან აცილების მიზნით.

5.2.8. სამუშაოს დისტანციურად შესრულების დროს, დასაქმებული ვალდებულია პატივი სცეს სამსახურებრივი მოვალეობების შესრულებისას, მასთან ონლაინ კომუნიკაციაში მყოფი პირების პატივსა და ღირსებას, დაიცვას მათი პირადი ცხოვრების ხელშეუხებლობისა და პერსონალური მონაცემების დაცვის ფარგლები.

**მუხლი 6. შრომის ანაზღაურება**

6.1 დასაქმებულის ანაზღაურება (ხელფასი) თვეში ------- (----------) ლარია;

6.2. შრომის ანაზღაურების (ხელფასის) გაცემა ხდება უნაღდო ანგარიშსწორების წესით საბანკო დაწესებულებაში დამსაქმებლის ანგარიშზე ფულადი თანხის ჩარიცხვის გზით. 6.3. შრომის ანაზღაურება მოიცავს საშემოსავლო გადასახადს, რომლის ანგარიშსწორებასაც ახდენს დამსაქმებელი საგადასახადო კანონმდებლობით დადგენილი წესით. 6.4. დასაქმებულისათვის ხელფასზე დანამატის/პრემიის გაცემის პირობები განისაზღვრება დაწესებულებაში მოქმედი წესის შესაბამისად.

6.5. ზეგანაკვეთური სამუშაო დასაქმებულს აუნაზღაურდება ----------.

**მუხლი 7. სამუშაოს შესრულების წესი და პირობები**

7.1. დასაქმებულის სამუშაო დრო განისაზღვრება კვირაში -- საათით.

7.2.ზეგანაკვეთური მუშაობა დაიშვება ისეთ შემთხვევებში, რომელიც საფრთხეს უქმნის დაწესებულების ფუნქციონირებასა და განვითარებას.

7.3. დასვენების დღეებია: ----------

7.4. დასაქმებული სამუშაოს ასრულებს დისტანციურად სამუშაო კვირის განმავლობაში -- საათი, მისთვის ნებისმიერ მოსახერხებელ სივრცეში სამუშაო ადგილზე გამოცხადების გარეშე; ხოლო სამუშაო ადგილზე გამოცხადებით - კვირაში -- საათი.

7.5. მხარათა შეთანხმების შემთხვევაში, დასაქმებულის მიერ სამუშაოს შესრულება შესაძლოა განხორციელდეს სამუშაო ან სხვა შეთანხმებულ ადგილზე გამოცხადებით.

7.6. დასაქმებულის სამუშაო ადგილია ----------.

7.7. დამსაქმებელი დასაქმებულს უზრუნველყოფს სამუშაოს შესრულებისთვის აუცილებელი ტექნიკური აღჭურვილობით, რომელიც მას გადაეცემა მიღება-ჩაბარების აქტის საფუძველზე.

7.8. დასაქმებული დისტანციურად სამუშაოს შესრულებისთვის განსაზღვრულ დროს ვალდებულია იმყოფებოდეს ინტერნეტის დაფარვის სივრცეში.

7.9. დასაქმებული თავად აანაზღაურებს დისტანციურად სამუშაოს შესრულებისთვის საჭირო ინტერნეტის მომსახურეობის ხარჯებს.

**მუხლი 8. ხელშეკრულების შეწყვეტის საფუძვლები**

8.1. ხელშეკრულების შეწყვეტის საფუძვლებია:

8.1.1. მხარეთა წერილობითი შეთანხმება;

8.1.2. წინამდებარე ხელშეკრულების ვადის გასვლა;

8.1.3. დასაქმებულის მიერ სამუშაოს საკუთარი ნებით, წერილობითი განცხადების საფუძველზე დატოვება;

8.1.4. დასაქმებულის კვალიფიკაციის ან პროფესიული უნარ-ჩვევების შეუსაბამობა მის მიერ დაკავებულ თანამდებობასთან/შესასრულებელ სამუშაოსთან;

8.1.5. შრომითი ხელშეკრულების, დაწესებულების შინაგანაწესის უხეში დარღვევა;

8.1.6. დასაქმებულის გარდაცვალება;

8.1.7. დამსაქმებლის ლიკვიდაციის წარმოების დაწყება;

8.1.8. სხვა ობიექტური გარემოება, რომელიც ამართლებს შრომითი ხელშეკრულების შეწყვეტას;

8.1.9. საქართველოს შრომის კოდექსით გათვალისწინებული სხვა საფუძვლები.

8.2. შრომითი ხელშეკრულების შეწყვეტისას გამოიყენება საქართველოს შრომის კოდექსით გათვალისწინებული წესი.

**მუხლი 9. შვებულება**

9.1. ანაზღაურებადი და ანაზღაურების გარეშე შვებულებების ხანგრძლივობა განისაზღვრება საქართველოს შრომის კოდექსის ნორმების შესაბამისად;

9.2. დასაქმეული უფლებამოსილია ანაზღაურებადი და ანაზღაურების გარეშე შვებულებებით ისარგებლოს დამსაქმებელთან წინასწარი შეთანხმების საფუძველზე.

**მუხლი 10. სადაო საკითხების გადაწყვეტის წესი**

10.1. მხარეთა შორის დავა გადაწყდება მოქმედი კანონმდებლობით დადგენილი წესით.

**მუხლი 11. სხვა დებულებები**

11.1. ხელშეკრულება შედგენილია ---------- ენაზე.

11.2. ხელშეკრულება შედგენილია ორი თანაბარი იურიდიული ძალის მქონე ეგზემპლარად და ინახება მხარეებთან.

11.3. ხელმოწერებით მხარეები ადასტურებენ თანხმობას წინამდებარე ხელშეკრულების შინაარსით გათვალისწინებულ პირობებზე.

**მხარეთა ხელმოწერები**

**დამსაქმებელი დასაქმებული**